Portfellita minister
Portfellita minister on valitsuse liige, kes ei juhi ühtegi ministeeriumi. Porfellita minister võib olla sinekuurne positsioon koalitsioonivalitsustes, aga ka valdkonna edendamiseks loodud sisuline ametikoht. Eestis on portfellita ministri juhtida olnud ministeeriumi osakond (nt regionaalminister) või oma büroo (nt rahvastikuminister). Kui ministeerium on allutatud mitme ministri juhtimisele, siis on määratletud neile alluvad ametkonnad või osakonnad ning vastutus kattuvate alade puhul, nt Kaja Kallase teises valitsuses jagavad majandusministeeriumi majandus- ja taristuminister ning ettevõtlus- ja infotehnoloogiaminister, rahandusministeeriumi rahandusminister ja riigihalduse minister ja sotsiaalministeeriumi sotsiaalkaitseminister ning tervise- ja tööminister.